CELEX: 62021TN0092
Language: ro
Date: 2021-02-12 00:00:00
Title: Cauza T-92/21: Acțiune introdusă la 12 februarie 2021 – Darment/Comisia

12.4.2021   
            
            
               RO
            
            
               Jurnalul Oficial al Uniunii Europene
            
            
               C 128/43
            
         
      Acțiune introdusă la 12 februarie 2021 – Darment/Comisia
      (Cauza T-92/21)
      (2021/C 128/51)
      Limba în care a fost formulată acțiunea: engleza
      
         Părțile
      
      
         Reclamantă: Darment Oy (Helsinki, Finlanda) (reprezentant: C. Ginter, avocat)
      
         Pârâtă: Comisia Europeană
      
         Concluziile
      
      Reclamanta solicită Tribunalului:
      
                  —
               
               
                  anularea deciziei pârâtei de reducere a cotei alocate reclamantei pentru anul 2021 pentru introducerea pe piață a hidrofluorcarburilor, în legătură cu care reclamanta a fost informată prin sistemul Portalului privind gazele fluorurate cu efect de seră al pârâtei la 15 decembrie 2020 și prin emailul din 12 ianuarie 2021;
               
            
                  —
               
               
                  obligarea pârâtei la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamanta invocă două motive.
      
                  1.
               
               
                  Primul motiv, întemeiat pe încălcarea de către pârâtă a articolului 266 TFUE, prin impunerea unei sancțiuni reclamantei, deși Curtea a anulat decizia pârâtei prin care s-a constatat că reclamanta și-a depășit în anul 2017 cota care i-a fost alocată pentru introducerea pe piață a hidrofluorcarburilor și prin care i s-a impus o sancțiune.
               
            
                  2.
               
               
                  Al doilea motiv, întemeiat pe încălcarea de către pârâtă a articolului 25 alineatul (2) din Regulamentul (UE) 517/2014 (1), coroborat cu articolul 42 din Carta drepturilor fundamentale a Uniunii Europene, în măsura în care pârâta a continuat să îi impună sancțiunea reclamantei.
               
            
         (1)  Regulamentul (UE) nr. 517/2014 al Parlamentului European și al Consiliului din 16 aprilie 2014 privind gazele fluorurate cu efect de seră și de abrogare a Regulamentului (CE) nr. 842/2006 (JO 2014, L 150, p. 195).